10 wenke vir jou besigheid - My Matzikama | My Matzikama
10 wenke vir jou besigheid
Lees hier onder 10 wenke wat lei tot sukses.
Moet nooit dink jy weet alles nie; daar is altyd iets nuuts wat jy kan ontdek. Mens kan elke dag iets nuuts by iemand leer. As jy onseker is oor ’n ding, doen navorsing daaroor en leer jouself ook iets nuut.
Wees nuuskierig en vind uit. ’n Mens kry nie iets soos ’n dom vraag nie. Jy sal verbaas wees hoeveel mense bereid is om jou te help, sonder vergoeding! As jy nie vra nie sal jy nooit weet nie.
Dis ’n goeie idee om ’n mentor te hê terwyl jy jonk is, iemand wat jou touwys kan maak en uit wie se ervaring jy lesse kan leer. Dis duur om moeilike lesse in die sakebedryf te leer; leer liewer uit ander se foute.
Moenie toelaat dat jou agtergrond of ander uitdagings ’n verskoning raak nie. Talle suksesvolle mense moes baie struikelblokke oorkom sodat hulle sukses kon behaal. Jou houding moet in die moeilikste dae positief wees en se altyd: Ja, ek kan!
Werk is nie kinderspeletjies nie; net harde werk sal jou beter as jou mededingers maak. Daar is geen plaasvervanger vir harde werk nie. “Hard work pays off.”
Maak seker jou optrede getuig daarvan dat jy betroubaar, eerlik en fluks is. En wees altyd betyds! Die wêreld gaan nie wag tot jy jou sokkies opgetrek het nie. Bewys aan jouself en aan ander dat jy hardwerkend is en jy sal die vrugte daarvan pluk!
Om ’n suksesvolle besigheid te bestuur moet jy mense hê wat jy kan vertrou om die werk te doen. Sake gaan nie oor geld of bankstate nie; dit gaan oor verhoudings. As jy ’n goeie verhouding het met die mense waarmee jy werk, sal hulle bereid wees om hard te werk.
Bron – Huisgenoot.
Lutzville Properties is ’n eiendomsagent wat fokus op die verkoop en verhuur van eiendomme in die Lutzville- en Koekenaap-area....
Wolmark styg met 0,3%Invincible RFC t. Elandsbaai-rugbyklub